CELEX: 62007CN0541
Language: fi
Date: 2007-11-30 00:00:00
Title: Asia C-541/07: Kanne 30.11.2007 — Euroopan yhteisöjen komissio v. Helleenien tasavalta

26.1.2008   
            
            
               FI
            
            
               Euroopan unionin virallinen lehti
            
            
               C 22/38
            
         Kanne 30.11.2007 — Euroopan yhteisöjen komissio v. Helleenien tasavalta
   (Asia C-541/07)
   (2008/C 22/67)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamies: M. Patakia)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut EY:n perustamissopimuksen 28 ja 30 artiklan mukaisia velvoitteitaan, koska sen on liikenneministerin 3.3.2004 tekemällä päätöksellä 12078/1343, sellaisena kuin sitä on tulkittu 28.7.2004 päivätyn, tieturvallisuus- ja ympäristöviraston lähettämän hallinnollisen yleiskirjeen 45007/4795 perusteella, kieltänyt sen, että ajoneuvojen ikkunoihin yleensä sijoitetaan kalvoja, joita valmistetaan tai/ja myydään laillisesti Euroopan unionin muiden jäsenvaltioiden markkinoilla.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Kantelun johdosta komissio on tutkinut Kreikan lainsäädäntöä, jossa kielletään ikkunaruutukalvojen sijoittaminen tuulilaseihin ja yleensä ajoneuvojen ikkunoihin.
            
         
               2.
            
            
               Komissio katsoo, että kyseinen kielto ei kuulu direktiivin 92/22/ETY, sellaisena kuin se on muutettuna direktiivillä 2001/92/EY, soveltamisalaan, ja että tätä kieltoa on tutkittava 28 ja 30 artiklan yhteydessä yhteisön tason yhdenmukaistamistoimien puuttuessa.
            
         
               3.
            
            
               Tämä kielto on tavaroiden vapaata liikkuvuutta koskevia määrällisiä rajoituksia vaikutukseltaan vastaava toimenpide, joka on ristiriidassa EY 28 artiklan määräysten kanssa, koska tämä kielto käytännössä estää myymästä Kreikassa tällaisia kalvoja, joita laillisesti valmistetaan muissa jäsenvaltioissa ja joita laillisesti liikkuu muissa jäsenvaltioissa.
            
         
               4.
            
            
               Komissio huomauttaa myös, että Kreikan viranomaiset eivät ole onnistuneet esittämään riittävästi näyttöä osoittaakseen, että kyseinen toimenpide on perusteltu ja samalla oikeasuhteinen.
            
         
               5.
            
            
               Komissio toteaa erityisesti, että ei ole näytetty toteen, että oli olemassa perusteita todeta tarkastuksia suoritettaessa, täyttävätkö kyseessä olevat kalvot tietyt vähimmäisvaatimukset Kreikan viranomaisten esittämällä tavalla.
            
         
               6.
            
            
               Niinpä komissio katsoo, että kyseessä oleva lainsäädäntö merkitsee EY 28 artiklan rikkomista, jota ei voida perustella EY 30 artiklalla eikä yhteisöjen tuomioistuimen oikeuskäytännössä tarkoitetuilla yleistä etua koskevilla pakottavilla syillä.